[{"text_idx": "#000008", "text": "Mor gynhennus ag y mae ymadawiad y DU o\u2019r UE wedi bod, mae\u2019r rhan fwyaf o bobl yn siw\u0302r o gytuno mae un agwedd sydd wedi deillio ohono yw ansicrwydd. Wedi dweud hynny, mae gennym ni ddarlun mwy clir nawr o rai newidiadau ac effeithiau sydd wedi digwydd \u2013 er enghraifft, ar fewnfudo a\u2019r economi (gwefannau Saesneg yn unig)"}, {"text_idx": "#000010", "text": "Fel cytundebau modern eraill yr UE, mae\u2019r Cytundeb Masnach a Chydweithredu (TCA), y testun y mae cydberthynas newydd y DU a\u2019r UE yn seiliedig arno, yn caniata\u0301u i gyrff sefydliadol statudol dros grwpiau gwahanol o randdeiliaid drafod a chodi materion ynghylch rhoi\u2019r gydberthynas hon ar waith."}, {"text_idx": "#000014", "text": "Ar y brig \u2013 mae cyngor partneriaeth ar gyfer gweithrediaethau\u2019r DU a\u2019r UE.\nMae\u2019r craidd yn cynnwys pwyllgorau amrywiol ar faterion masnachol ac anfasnachol (fel cydgysylltiad nawdd cymdeithasol er enghraifft), a gall Llywodraeth Cymru arsylwi ar rai o\u2019r trafodion.\nOchr yn ochr a\u0302\u2019r craidd mae:\nCynulliad Partneriaeth Seneddol (gwefan Saesneg yn unig) er mwyn i Seneddau\u2019r DU a\u2019r UE drafod a chyhoeddi argymhellion i\u2019r cyngor partneriaeth. Eto, mae ro\u0302l y Senedd wedi\u2019i gyfyngu i statws sylwedydd, gyda\u2019r hawl i gymryd rhan mewn unrhyw ystafelloedd trafod.\nDau gorff ar gyfer cymdeithas sifil: y DAG a\u2019r CSF."}, {"text_idx": "#000016", "text": "Mae\u2019r DAG yn rhoi cyfle i gymdeithas sifil y DU siarad a\u0302 Llywodraeth y DU a\u2019r gymdeithas gyfatebol yn Ewrop (DAG yr UE), a\u2019r llall yn rhoi cyfle i gymdeithas sifil y DU a\u2019r UE sgwrsio ar y cyd a\u0302 gweithrediaethau\u2019r DU a\u2019r UE (er ei fod ar agenda mwy cyfyngedig na\u2019r DAG ar hyn o bryd)."}, {"text_idx": "#000017", "text": "Dros yr haf, mae DAG y DU wedi sefydlu is-grwpiau i edrych ar nifer o thema\u0302u: cydweithrediad rheoleiddiol a\u2019r maes chwarae cytbwys, y newid yn yr hinsawdd a materion amgylcheddol, masnach a thollau, symudedd, yn ogystal a\u0302 materion rhanbarthol a datganoledig."}, {"text_idx": "#000018", "text": "Ble rydyn ni nawr a beth nesaf?"}, {"text_idx": "#000019", "text": "Dros yr haf, rhoddodd CGGC dystiolaeth yn y Senedd ar weithrediad y strwythurau hyn hyd yma, gan nodi bod cylch cyntaf y DAG a\u2019r CSF wedi canolbwyntio ar broses ac, yn ddieithriad, wedi\u2019i effeithio gan y tensiynau gwleidyddol a ddeilliodd o Brotocol Iwerddon/Gogledd Iwerddon."}, {"text_idx": "#000020", "text": "Mae hyn wedi arwain at ffocws eithaf cul ar fasnach, heb adael rhyw lawer o le i drafod buddiannau\u2019r sector gwirfoddol sy\u2019n canolbwyntio mwy ar gryfhau\u2019r cydweithrediad rhwng y DU a\u2019r UE mewn meysydd o ddiddordeb cyffredin. Daeth yr her o gael adnoddau i\u2019r sector gymryd rhan yn y cyrff hyn i\u2019r amlwg hefyd, ynghyd a\u0302\u2019r angen am gydgysylltiad, ymgynghoriad a strategaeth ar lefel Cymru."}, {"text_idx": "#000021", "text": "Gwnaethom hefyd ddysgu bod yr ail CSF blynyddol yn cael ei arwain gan y DU y tro hwn a\u2019i fod yn cael ei gynnal ar fformat hybrid yn Llundain ar 7 Tachwedd 2023. Mae croeso i fudiadau fynegi diddordeb mewn cymryd rhan neu arsylwi a bydd CGGC yn dosbarthu rhagor o wybodaeth cyn gynted ag y bydd yn dod i law."}, {"text_idx": "#000022", "text": "Yn y cyfamser, mae Prosiect Fforwm Cymdeithas Sifil Cymru CGGC a Chanolfan Llywodraethiant Cymru, gyda chyfranogiad cydweithwyr sydd ynghlwm a\u0302\u2019r Cynulliad Partneriaeth Seneddol yn y Senedd, yn cynnal trafodaeth ar-lein anffurfiol i fudiadau yng Nghymru glywed mwy am y strwythurau hyn ac i gasglu safbwyntiau a allai lywio gwaith yr is-grw\u0302p datganoli (sy\u2019n agored i fudiadau nad ydynt yn aelodau o\u2019r DAG gymryd rhan)."}, {"text_idx": "#000023", "text": "Mae gan y DAG gylch gwaith sylweddol \u2013 yr holl TCA. Felly mae llawer o bynciau eisoes wedi\u2019u codi, a llawer y gellir eu codi o hyd: o gyfraith yr UE a ddargedwir, rheoli gwahaniaethau a hawliau dynol i orwelion Ewrop, hawliau cyflogaeth, artistiaid teithio, symudedd ieuenctid, rheoliadau ynni a newid hinsawdd ac ati ..."}, {"text_idx": "#000024", "text": "Yn y cyfnod mwy hirdymor, bydd hi\u2019n bryd cyhoeddi adolygiad trosfwaol cyntaf y TCA yn 2025-2026, ond ai gwiriad ysgafn neu rywbeth dyfnach fydd hwn? Mae hyn eto \u2013 heb syndod \u2013 yn ansicr. Gydag etholiad cyffredinol ar ddod yn y DU, efallai y bydd y DU yn awyddus i gynnal ymarferiad mwy cynhwysfawr. Ond, nid yw\u2019n eglur eto a fydd gan yr UE ddiddordeb mewn dilyn y trywydd hwn."}]